Man binder os på mund og hånd

*Kildeintroduktion: Sangen indgik sammen med andre sange af Poul Henningsen i Kjeld Abells skuespil Dyveke, som havde premiere på teatret Riddersalen i København kort efter besættelsen i 1940. De første tekstudkast til sangen rummede et mere direkte og utilsløret udfald mod det nazistiske Tyskland. Prøverne på teatret var godt i gang, da Tyskland besatte Danmark den 9. april 1940. Da fjenden nu stod i landet, blev Henningsen opfordret af den besindige og fremsynede teatercensor Jacob Normann til at skrive sangen om, så kritikken af nazismen fremstod på et mere underforstået plan. Oprindelig var sangen på fire vers, men trods Henningsens omskrivning blev det tredje vers fjernet af censuren.*

**Før censur:**

Gribe efter blanke ting
vil hvert lille grådigt barn.
Binde andre med en ring
gør man som helbefar’n.
Tænk, hvor har man stået tit
og delt et vindues paradis:
helle – helle – det er mit.
Og livet går på samme vis:

Det gælder kærlighed og krig,
at alle løfter er kun svig,
og ingen kan stole på menn’skenes ord.
Af angst for livets eget sus
bedøver vi os i en rus
af søde kontrakter og løgne vi tror.
Kunne vi forbyde de tre ord:  jeg elsker dig,
var vi vist i elskovskunst på mere ærlig vej.
Det gælder kærlighed og krig,
at alle løfter kun er svig,
og ingen kan stole på mennesknes ord.

Sel når skib på skib går ned,
og land på land bliver slettet ud,
handler man af ædelhed
og ber til hver sin gud.
Fredstraktat og venskabspagt,
det er papir, der koster blod.
Svaghed væbner sig mod magt
i angstens desperate mod.

Det gælder kærlighed og krig
a alle løfter kun er svig,
og ingen ka stole på mennskenes ord.
for den der står ved mandens grav?
Et mennske er nul mod den hellige jord.
Angst for vores fjender?  Ja – men mere
angst for den
stormagt, som vil hjælpe os og kalder sig
for ven.
Det gælder alle tiders krig,
a garantier kun er svig,
og ingen ka stole på staternes ord.

**Efter Censur:**

Gribe efter blanke ting
vil hvert lille grådigt barn
Binde andre med en ring
gør man som helbefar’n.
Tænk, hvor har man stået tit
og delt et vindues paradis:
helle – helle – det er mit.
Og livet går på samme vis:

Man binder os på mund og hånd
med vanens tusind stramme bånd,
og det er besværligt at flagre sig fri.
Vi leger skjul hos en, som ved
at skærme os mod ensomhed,
med søde kontrakter vi luller os i.
Kunne vi forbyde de tre ord: jeg lover dig,
var vi vist i kærlighed på mere ærlig vej.
Det lover vi med hånd og mund,
de gælder kun den korte stund,
til glæden er borte og alting forbi.

Møde, hvad der venter os,
og ingen ved hvordan det går.
Bære skæbnen uden trods,
hvad der så forestår.
Glad for hver en venlighed,
men uden tro på det bli’r ved,
søge fred, idet vi ved,
at vi har intet krav på fred.

Man binder os på mund og hånd,
men man kan ikke binde ånd,
Vi har en indre fæstning her,
Som styrkes i sit eget værd,
når bare man kæmper for det vi ka’ li’.
Den som holder sjælen rank, kan aldrig
blie træl
Ingen kan regere det, som vi bestemmer
sel’.
Det lover vi med hånd og mund,
i mørket før en morgenstund.
at drømmen om frihed blir aldrig forbi.